0350.xml
کوئنٹن ڈی کوک نے ون ڈے کرکٹ میں وکٹوں کے پیچھے تیز ترین 50 شکار کرنے کا نیا عالمی ریکارڈ قائم کر دیا کوک ایک میچ میں زیادہ کیچز پکڑنے والے جنوبی افریقہ کے دوسرے دنیا کے نویں وکٹ کیپر بھی بن گئے
ویلنگٹن ۔21 اکتوبر (اے پی پی) جنوبی افریقہ کے کوئنٹن ڈی کوک نے ون ڈے کرکٹ میں وکٹوں کے پیچھے تیز ترین 50 کیچز پکڑنے کا نیا عالمی ریکارڈ قائم کر دیا۔ کوک ایک میچ میں چھ کیچ پکڑنے والے جنوبی افریقہ کے دوسرے اور دنیا کے نویں وکٹ کیپر بھی بن گئے ہیں۔ کوک نے نیوزی لینڈ کے خلاف سیریز کے پہلے ون ڈے میں یہ سنگ میل عبور کیا۔ انہوں نے رائیڈلی جیکبز، جونز اور جوز بٹلر کا ریکارڈ توڑا ہے، تینوں وکٹ کیپرز نے 30 ون ڈے کھیل کر یہ اعزاز حاصل کیا تھا جبکہ کوک نے 27 ون ڈے میچز کھیل کر عالمی ریکارڈ اپنے قبضے میں کیا ہے۔ کوک نے منگل کو نیوزی لینڈ کے خلاف کھیلے گئے سیریز کے پہلے ایک روزہ میچ میں انتہائی شاندار وکٹ کیپنگ کا مظاہرہ کیا، انہوں نے میچ کے دوران وکٹوں کے پیچھے چھ کیچز پکڑے، اس کے ساتھ ہی انہوں نے وکٹوں کے پیچھے شکار کی نصف سنچری بھی مکمل کی۔ کوک نے گپٹل، نیشم، براؤن لی، میک کولم، رونچی اور نیتھن میک کولم کو کیچ آؤٹ کیا۔
APP
21.10.14
0350p.xml
پروٹیز وکٹ کیپر ڈی کاک نے شکاروں کی تیز تریں ففٹی مکمل کر لی
ماؤنٹ مانگینی(اسپورٹس ڈیسک )جنوبی افریقہ کے وکٹ کیپر کو نیٹن ڈی کاک نے شکاروں کی تیز تریں ففٹی مکمل کر لی،انھوں نے 27میچز میں 50وکٹیں لینے میں بولرز کو معاونت فراہم کی،اس سے قبل یہ اعزاز ریڈلی جیکبز ،گیرینٹ جونز اور جوز بٹلر کو حاصل تھا،تینوں 30میچز میں اس سنگ میل تک پہنچے تھے ۔ڈی کاک نے نیوزی لینڈ کیخلاف پہلے میچ میں 6شکار سے ایک مقابلے میں بطور وکٹ کیپر سب سے زیادہ آؤٹ کا ریکارڈ برابر کر دیا ،وہ مجموعی طور پر یہ اعزاز حاصل کرنے والے دنیا کے نویں اور اپنے ملک کے دوسرے وکٹ کیپر ہیں ،لیوک رونچی 99رنز پر آؤٹ ہونیوالے نیازی لینڈ کے دوسرے کھلاڑی بنے،اس سے قبل اسٹیفن فلیمنگ انگلینڈ کیخلاف بر سٹور میں 2004میں سنچری سے فقط ایک رن کی دوری پر آؤٹ ہوئے تھے۔رونچی اور ٹرینٹ بولٹ کے درمیان آخری وکٹ کیلیے 74رنز کی شراکت نیوزی لینڈ کا قومی ریکارڈ ہے۔
express
22.10.14